VII edició del Rock Solidari
18 desembre 2019

## VII edició del Rock Solidari18 desembre 2019Última actualització: 14 juliol 2025

![](../gestion/img/_AO_8660-copia.jpg)  
  

**La regidora delegada de Benestar Social Carmen Fuster,** acompanyada de les representants **de l’Associació de Persones amb Trastorn de l’Espectre Autista de la Safor (ASTEA Safor), Celia Olcina i Diana Server**, la **propietària del Pub The Dublin, Ángela del Castillo** i el **promotor musical José Luis Larroca**, han presentat aquest matí el VII Rock Solidari que tindrà lloc el pròxim dissabte 21 de desembre, a les 22 h, a **The Dublin Live Music Pub**.  

        _“Gandia és una ciutat solidària, però durant aquestes dates encara més. Per això esperem la participació i la resposta de la gent, ja que una part dels beneficis de la venda d’entrades es destinaran a ajudar Astea Safor”,_ ha assegurat Fuster.       

En aquesta edició, el concert correrà a càrrec de **_The Soulomonics_**, una banda de Soul, Funk and R&B, clàssic i contemporani amb alguna pinzellada rock. Són de la Marina Alta i van ser els guanyadors del concurs nacional de bandes de música negra Imagina Funk 2016. _“Es tracta d’un concert solidari i que, a més, divertirà la gent__”,_ ha explicat Larroca.

Una part dels diners recaptats es destinaran a finançar dos dels projectes que està desenvolupant ASTEA Safor en l’actualitat, _“com són la natació i l’atletisme per a xiquets i xiquetes amb trastorn de l’espectre autista. Com a projecte de futur, confiem en poder fer realitat una Escoleta d’estiu”._ Server ha ha agraït de nou la iniciativa solidària dels organitzadors i ha indicat que les entrades solidàries es poden adquirir ja a la seu d’ASTEA Safor, al mateix Pub Dublín (c/ Rioja 38, Platja de Gandia), a l’Hotel Borgia (c/ República Argentina 5, Gandia), o a Valentina (c/ Duc Carles de Borja, 22). També existeix la possibilitat de col·laborar amb la fila zero per 1 € que, a més, possibilita participar en el sorteig d’un pernil.

        Finalment, del Castillo ha assegurat que el VII Rock Solidari és ja una tradició solidària _“que ens encanta organitzar al Pub Dublín. Per això, anime la gent a que no s’ho pense i que adquirisca les entrades quan més prompte millor, abans que s’esgoten”_.

[Twittear](https://twitter.com/share)